## Evaluering av Gruppe/resultat

Ved hjelp av et godt samarbeid på fordeling av oppgaver og jevne arbeidstider har vi i gruppe 31 kommet fram til et resultat vi er fornøyde med. Veien til hvor vi er kommet i dag har vært en lærerik en, og ikke helt slik vi hadde forventet i begynnelsen.

Gruppe:

Som nevnt i gruppeevalueringen fra levering 2 så har vi alle samarbeidet godt i gruppen, vi har møtt opp til alle møtetider og vært flinke med å følge opp med både lekser og frister. Et problem som oppstod underveis var at vi ikke var helt flinke til å jobbe asynkront, dette grunnet mangel på erfaring i programmering. Vi hadde alle vår måte å jobbe på og det førte til noe venting. Dette prosjektet har ikke bare vært en arbeidsprosess, men også en lærerik en. Ettersom tiden gikk, ble vi alle bedre kjent og samarbeidet fløt bedre sammen. Dette resulterte i et rimelig godt resultat vi er fornøyd med etter vår kunnskapsterskel.

Resultat:

Resultatet av vårt gruppearbeid er en norsk fan/informasjonsside av tv-serien MacGyver. Det var et tema vi valgte etter noen diskusjoner om temavalg i startfasen av prosjektet.

Med mye kunnskap om serien innad i gruppen satte vi oss noen store mål for endelig resultat. Kanskje et problem vi skapte for oss selv, var å ha litt for store ambisjoner i forhold til hva vi hadde av kunnskap. Da noe tid hadde gått, forstod vi at noen delmål ikke var mulig for oss å gjennomføre og vi begynte heller å gjøre hva vi kunne.

Hva fungerer bra med produktet:

Vi har en produktside som både ser bra ut, og har bra med funksjoner. Ved å blande inn Macgyver fargene inn i både lenker og header på alle sidene har vi en assosierer vi hjemmesiden med serien. Vi har valgt en helt plain bakgrunn som gjør det enkelt å lese alt av informasjon og leserens blikk blir rettet mot hva vi vil det skal. Ved siden av dette har vi en enkel navigerings meny, og tekst som forteller hvor du er, og hva du kan gjøre hele tiden. Vi har også en quiz, media informasjon og mail-funksjon i php som både underholder og lar lesere kommunisere med oss på gruppe 31.

Mulig forbedringspotensial:

Med mer tid kunne vi nok ha gjort mer. Og etter en brukertest hvor vi har fått gode kommentarer og respons har vi allikevel kommet på noen ting som kan forbedres / gjøres litt annerledes.

Kanskje med størst hensyn til fargeblinde, så er nok fargene vi har valgt i meny en liten feil. En enkel løsning var å sette en svart bakgrunn bak både header og meny. Menyen blir enklere å se, selv for fargeblinde. Om denne siden skulle driftes videre, så skal det jo selvsagt legges inn mye mer informasjon. Det er begrenset med hva vi hadde mulighet til å legge inn i løpet av prosjekttiden og vi ser alt nå hva mer som kunne puttes inn. Også optimalisering for web er noe vi holder på med å jobbe med nå. Dette for å gjøre siden så brukervennelig som mulig slik at alle kan ha tilgang og se den slik vi vil de skal.